Alex O'Loughlin

Alex O'Loughlin (24 Augustus 1976 –) is 'n Australiese akteur, wat tans die rol vertolk van Steve McGarrett in CBS se TV-reeks, Hawaii Five 0.

Hy het ook rolle vertolk in Oyster Farmer (2004), The Back Up Plan (2010), en het ook in die televisiereekse Moonlight (2008) en Three Rivers (2009) verskyn.

 Kinderjare 
O'Loughlin is op 24 Augustus 1976 in Canberra, Australië gebore, van Ierse en Skotse herkoms. Sy pa is 'n onderwyser in fisika en astronomie in Sydney, en sy ma is 'n verpleegster.

O'Loughlin het as kind aan asma gely  - onderhoud met Alex asook aandagtekort-hiperaktiwiteitversteuring (ADHD)  Quote on ADD in various publications posted on O'Loughlin's own webpage  en obsessiewe kompulsiewe versteuring. O'Loughlin het skool baie moeilik gevind, en het reeds op die ouderdom van 14 sy skool verlaat. In 1999 het hy ingeskryf by die Nasionale Instituut van Dramatiese Kuns in Sydney, Australië, en 'n BA-graad in Junie 2002 ontvang.

 Loopbaan 
O'Loughlin het reeds as tiener in teater gewerk. Een van sy eerste rolle was as 'n ekstra in 'n advertensieveldtog waarin hy verskyn as 'n vlootoffisier. Na voltooiing van sy graad, het hy in verskeie Australiese televisie- en filmproduksies verskyn. Van sy werk sluit in rolle in BlackJack: Sweet Science, Love Bytes en White Collar Blue.

In 2004 het hy sy eerste rol losgeslaan in Oyster Farmer. Hy het later verskyn in Man Thing, Feed, en in die Australiese mini-reeks The Incredible Journey of Mary Bryant.  Vir hierdie rol is hy in 2005 genomineer vir die toekenning van 'Beste Hoofakteur in Televisie' deur die Australian Film Institute Awards en ook in 2006 as 'Uitstaande Akteur in 'n Dramareeks' deur die Logie Toekennings. O'Loughlin het ook in 2007 aangesluit by die span van The Shield as die speurder Kevin Hiatt.

In 2005 het hy 'n oudisie gedoen vir die rol van James Bond. Hy het in 'n onderhoud genoem dat dit sy grootste oudisie tot op hede was.

O'Loughlin het die span van The Shield verlaat nadat hy 'n hoofrol in 'n CBS produksie van Moonlight losgeslaan het as privaat speurder en vampier, Mick St. John.   CBS het nie 'n tweede seisoen van die reeks ondersteun nie.

In Augustus 2008 is aangekondig dat CBS 'n kontrak met O'Louglin wou sluit vir 'n TV reeks ontwikkel deur die skrywer Mark Gordon, maar dit is nooit deurgevoer nie. Net hierna is O'Louglin die hoofrol aangebied van die CBS-hospitaaldrama Three Rivers, deur vervaardiger Carol Barbee, wat op Sondae tussen 2009 en 2010 vertoon is.

In April 2009 het hy verskyn in 'n episode van Criminal Minds (vierde reeks) met die titel "The Big Wheel". O'Loughlin het ook saam met Jennifer Lopez verskyn in die 2010 romantiese komedie The Back Up Plan.The Back-up Plan  official site

CBS het O'Loughlin die rol aangebied van Lt-kommandeur Steve McGarrett in Hawaii Five-0 wat op 20 September 2010 vrygestel is.  Die reeks het 'n toekenning ontvang vir Gunsteling Nuwe TV Reeks by die 2010–2011 People's Choice Awards. BuddyTV het hom as die 2de aantreklikste man in hulle "TV's 100 Sexiest Men of 2010" aangewys. en 9de in 2011.

Op 2 Maart 2012 het CBS aangekondig dat O'Loughlin nie sal verskyn in van die episodes van Hawaii Five-0 nie.  Hy sou rehabilitasie ontvang vir die misbruik van voorgeskrewe medikasie na 'n skouerbesering."O'Loughlin to miss shooting some episodes of Hawaii Five-O" , insidetv.ew.com, 2 Maart 2012.O'Loughlin enters treatment for prescription drug issues, usmagazine.com

In Augustus 2013 het Australians in Film aangekondig dat O'Loughlin 'n toekenning ontvang by 'n eksklusiewe geleentheid in Los Angeles op 24 Okctober 2013." 'Next big things' Sullivan Stapleton and Jacki Weaver to be honored at Australians in Film reception."  news.com.au, 28 Augustus 2013]

 Persoonlike Lewe 
O'Loughlin se eerste kind, Saxon, is gebore uit 'n vorige verhouding. Hy is vervreem van sy jarelange meisie, die Australiese aktrise en sangeres Holly Valance, in Februarie 2009.

O'Loughlin en Malia Jones is getroud in Hawaii op 18 April 2014. Die paartjie het 'n seun met die naam van Lion.

O'Loughlin, Jones en hulle drie seuns bly tans in Hawaii waar die reeks Hawaii Five-0 geskiet word.  Hy is tans die ambassadeur vir Donate Life America.  Hy is ook aktief betrokke in 'n veldtog teen 'ALS'.http://webgw.alsa.org/site/PageServer?pagename=GW_9_In_The_News_Alex_OLoughlin_Joins_The_Walk

 Filmografie 
+Film Jaar Titel Rol 2004  Oyster Farmer  Jack Flange 2005  Man-Thing  Eric Fraser 2005  Feed  Michael Carter 2006  The Holiday  Kissing Couple 2007  The Invisible  Marcus Bohem 2007  August Rush  Marshall 2009  Whiteout  Russell Haden 2010  The Back-up Plan  Stan
+Televisie Jaar Titel Rol Notas 2003  White Collar Blue  Ian Mack  Episode: "2:01" 2004  Love Bytes  Dave  Episode: "Net Nanny" 2004  Black Jack: Sweet Science  Luke Anderson  TV film 2005  The Incredible Journey of Mary Bryant  Will Bryant  TV mini-seriesNominated – Australiese Film Institute Toekenning vir Beste hoofkarakter in Televisie(2005)Nominated – Logie Toekenning 2006 vir Uistaande Akteur in a Dramareeks 2007  The Shield  Kevin Hiatt  7 episodes 2007–2008  Moonlight  Mick St. John  17 episodesWon – People's Choice Toekenning vir Beste Drama Reeks (2007–2008) 2009  Criminal Minds  Vincent Rowlings  Episode: "The Big Wheel" 2009–2010  Three Rivers  Dr. Andy Yablonski  13 episodes 2010–2020  Hawaii Five-0  93 episodesSteve McGarrett  Won – People's Choice Toekenning vir Beste Nuwe TV Drama(2010–2011)

 Toekennings 
 Jaar  Toekenning  Kategorie  Werk genomineer  Uitslag 2005 AACTA Toeknning – AFI Toekenning  Beste Hoof Akteur in Televisie The Incredible Journey of Mary Bryant  Nominasie 2006 Silwer Logie Toekenning  Mees Uistaande Akteur in a Dramareeks  The Incredible Journey of Mary Bryant  Nominasie 2013 Australianerss in Film – 'Breakthrough' Toekenning  Internasionale Sukses  Loopbaan  Wen

 Verwysings 

Kategorie:Geboortes in 1976
Kategorie:Lewende mense
Kategorie:Australiese manlike akteurs van die 21ste eeu